През първите месеци на 1977, Джоунс се завърна в Австралия за да участва в сериите Ротманс Интернешънъл за отбора на Теодор, както и в Американските Кан-Ам серии. След три състезания там, Джоунс получи обаждане от шефа на Шадоу, Джаки Оливър, питайки дали иска той да се състезава за тях за оставащите състезания във Формула 1. Техният им пилот Том Прайс бе убит по време на ГП на ЮАР 1977, и отборът трябваше да намери заместник. Джоунс прие офертата на Оливър, връщайки се във Формула 1 за ГП на САЩ-запад 1977. Болидът на Шадоу DN8, даде шанс на Джоунс да покаже уменията си. Резултатите не закъсняха и Джоунс завърши шести в Монако и пети в Белгия след като бе трети в един момент. Кариерата на Джоунс достигна нови висоти в Австрия, където постигна първата си победа, след убедителен старт и благодарение на мокрото трасе още в първите обиколки. След това последва трето място в Италия, и две четвърти места в Канада и Япония, завършвайки сезона на седмо място с 22 точки.